3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

บริษัทซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
ในปัจจุบันมีการดำเนินธุรกิจรับเหมาก่อสร้างทั่วไป
โดยลักษณะงานก่อสร้างจะมีตั้งแต่โครงการที่เป็นโครงการขนาดกลาง ได้แก่
งานการวางระบบต่างๆในโรงงาน ไปจนถึงงานก่อสร้างขนาดใหญ่ ได้แก่ งานก่อสร้างโรงไฟฟ้า
งานก่อสร้างด้านสาธารณูปโภคขนาดใหญ่
โดยสรุปแล้วลักษณะงานก่อสร้างของบริษัทสามารถแบ่งได้เป็น 5 ประเภทหลัก ดังนี้

1. งานก่อสร้างด้านอาคาร

2. งานก่อสร้างด้านพลังงาน

3. งานก่อสร้างด้านสิ่งแวดล้อม

4. งานก่อสร้างด้านอุตสาหกรรม

5. งานก่อสร้างด้านสาธารณูปโภค และคมนาคม

  3.1.1 งานก่อสร้างด้านอาคาร

  งานก่อสร้างด้านอาคารที่บริษัทดำเนินการสามารถจำแนกประเภทของงานได้หลากหลายประเภท
  ทั้งในด้านของงานก่อสร้างประเภทอาคารสำนักงาน อาคารคลังสินค้า อาคารชุดที่พักอาศัย
  ศูนย์การค้า โรงพยาบาล อาคารหอประชุม พิพิธภัณฑ์ อาคารแสดงสินค้า
  และอาคารโรงซ่อมเครื่องบิน (Hangar)
  งานในแต่ละประเภทโดยส่วนใหญ่จะประกอบด้วยงานก่อสร้าง 3 ระบบใหญ่ๆ คือ งานโครงสร้าง
  งานสถาปัตยกรรม และงานระบบซึ่งประกอบไปด้วยงานระบบไฟฟ้า ประปา ปรับอากาศ ลิฟต์
  และระบบดับเพลิง

ผลงานก่อสร้างของบริษัทในงานประเภทนี้ (ล้านบาท)

  ------------------------------------------------------- ---------------
  โครงการในอดีต                                            มูลค่างาน

  1. โครงการก่อสร้างอาคารหอประชุม มหาวิทยาลัยขอนแก่น            410

  2. โครงการก่อสร้างศูนย์ซ่อมอากาศยานแห่งที่ 2 สนามบินอู่ตะเภา       1,410

  3. โครงการก่อสร้างอาคารที่ทำการกระทรวงการต่างประเทศ          1,115

  4. โครงการก่อสร้างอาคารอุบัติเหตุ รังสีพยาธิวิทยา                 250

  5. โครงการก่อสร้างพิพิธภัณฑ์สถานแห่งชาติทางธรณีวิทยา              184

  โครงการที่อยู่ระหว่างดำเนินการ                                มูลค่างาน

  1. โครงการก่อสร้างอาคารแสดงสินค้าศูนย์ศิลปาชีพ บางไทร           591

  2. โครงการก่อสร้างอาคารที่ทำการสำนักงานประกันสังคม             175
  ------------------------------------------------------- ---------------

  3.1.2 งานก่อสร้างด้านพลังงาน

จากอดีตที่ผ่านมานับแต่ที่ประเทศไทยได้เริ่มดำเนินนโยบายในการพัฒนาประเทศ ตามแผนพัฒนาเศรษฐกิจและสังคมแห่งชาตินั้น ก็ได้มีการเตรียมความพร้อมในด้านของการขยายศักยภาพทางด้านการพลังงานมาโดยตลอด ทั้งนี้เพื่อเป็นการรองรับกับการเติบโตทางเศรษฐกิจภายในประเทศที่เริ่มปรับตัวสูงขึ้น ส่งผลทำให้งานก่อสร้างประเภทนี้มีการขยายตัวมาโดยต่อเนื่อง

บริษัทจัดเป็นผู้ประกอบการทางด้านงานก่อสร้างแห่งหนึ่ง ที่ได้มีโอกาสเข้าไปมีส่วนร่วมในการก่อสร้างโครงการต่างๆ ทางด้านพลังงานในหลายๆ ประเภท เช่น งานก่อสร้างโรงกลั่นน้ำมัน โรงไฟฟ้า งานเดินท่อก๊าซ ท่อส่งน้ำมัน ฯลฯ นับเป็นจำนวนมากมายหลายโครงการ โดยเฉพาะอย่างยิ่งในงานก่อสร้างโรงไฟฟ้าทั้งในโครงการ IPP (Independent Power Producer) และโครงการ SPP (Small Power Producer) นั้น บริษัทได้เข้าไปมีส่วนร่วมในการก่อสร้างเป็นส่วนใหญ่ ปัจจุบันบริษัทได้รับการยอมรับว่าเป็นผู้นำทางการก่อสร้างด้านพลังงานของประเทศ ที่มีผลงานการก่อสร้างในโครงการต่างๆ ที่มีคุณภาพ ทั้งจากลูกค้าภาคราชการและเอกชน 

ผลงานก่อสร้างของบริษัทในงานประเภทนี้ (ล้านบาท)

  ------------------------------------------------------ ----------------
  โครงการในอดีต                                           มูลค่างาน

  1. โครงการขยายโรงกลั่นน้ำมันไทยออยล์ ระยะที่ 2                418

  2. โครงการโรงกลั่นน้ำมันระยอง พื้นที่ 1, 2, 3 และ 4            1,171

  3. โครงการโรงผลิตไฟฟ้า COCO ระยะที่ 3 A                    396

  4. โครงการเอสโซ่ไทยแลนด์ อะโรแมติค รีโคเวอรี่                148

  5. โครงการโรงไฟฟ้าพลังความร้อนราชบุรี Block 1, 2 และ 3      654

  โครงการที่อยู่ระหว่างดำเนินการ                               มูลค่างาน

  1. โครงการโรงผลิตไฟฟ้า IPP บ่อวิน                          413

  2. โครงการโรงผลิตไฟฟ้า IPP บางบ่อ                         378
  ------------------------------------------------------ ----------------

  3.1.3 งานก่อสร้างด้านสิ่งแวดล้อม

  ปัจจุบันหน่วยงานภาครัฐบาลได้มุ่งเน้นถึงความสำคัญ
  และความจำเป็นในด้านการดูแลรักษาสภาพแวดล้อมให้อยู่ในสภาพที่ดีเป็นอย่างมาก
  ซึ่งรวมถึงงานก่อสร้างทางภาคเอกชน โดยเฉพาะในส่วนของโรงงานอุตสาหกรรมด้วย
  มีผลทำให้งานก่อสร้างด้านสิ่งแวดล้อมมีมูลค่าที่เพิ่มสูงขึ้นมาโดยตลอด

  ผลงานด้านสิ่งแวดล้อมที่ผ่านมาของบริษัทได้รับการยอมรับเป็นอย่างสูงจากทางลูกค้าหน่วยงานต่างๆ
  ว่าเป็นผลงานที่มีคุณภาพ โดยงานก่อสร้างด้านสิ่งแวดล้อมที่บริษัทสามารถดำเนินการได้นั้น
  สามารถจำแนกประเภทงานได้หลายประเภท ทั้งในด้านของงานก่อสร้างระบบผลิตน้ำ (Water
  Treatment) ระบบระบายน้ำ และระบบบำบัดน้ำเสีย (Waste Water Collection &
  Waste Water Treatment) รวมไปถึงระบบกำจัดขยะมูลฝอย (Solid Waste Disposal)

ผลงานก่อสร้างของบริษัทในงานประเภทนี้ (ล้านบาท)

  ------------------------------------------------------------------ ----------
  โครงการในอดีต                                                       มูลค่างาน

  1.                                                                 311
  โครงการก่อสร้างระบบระบายน้ำและระบบบำบัดน้ำเสียเทศบาลนครเชียงใหม่ฝั่งตะวันตก   

  2. โครงการก่อสร้างระบบระบายน้ำและระบบบำบัดน้ำเสียเทศบาลเมืองนครศรีอยุธยา    350

  3. งานติดตั้งและวางท่อส่งน้ำดิบ บนทางหลวงหมายเลข 3241                     144
  และถนนของสุขาภิบาลอ่าวอุดม                                             

  4. โครงการก่อสร้างระบบระบายน้ำและระบบบำบัดน้ำเสียเทศบาลตำบลพระอินทราชา    148

  5. โครงการก่อสร้างระบบระบายน้ำและระบบบำบัดน้ำเสียเทศบาลนครท่าแร่           61

  โครงการที่อยู่ระหว่างดำเนินการ                                           มูลค่างาน

  1. โครงการก่อสร้างระบบระบายน้ำและระบบบำบัดน้ำเสียเทศบาลเมืองนครราชสีมา     552

  2. โครงการก่อสร้างระบบระบายน้ำและระบบบำบัดน้ำเสียกาญจนบุรี                 466
  ------------------------------------------------------------------ ----------

  3.1.4 งานก่อสร้างด้านอุตสาหกรรม

  จากสภาวการณ์ทางเศรษฐกิจภายในประเทศที่เริ่มฟื้นตัวจากภาวะวิกฤตเศรษฐกิจ
  ประกอบกับแรงสนับสนุนที่ดีจากภาครัฐในด้านการส่งเสริมการลงทุนของภาคอุตสาหกรรมในช่วงที่ผ่านมา
  ส่งผลทำให้งานก่อสร้างโรงงานอุตสาหกรรมในประเทศไทยยังมีแนวโน้มที่ดี
  ทั้งในด้านของการขยายโรงงาน หรือการก่อสร้างโรงงานใหม่ ซึ่งบริษัท ได้เล็งเห็นถึงศักยภาพ
  ของงานก่อสร้างด้านนี้
  จึงได้มีการเตรียมความพร้อมเพื่อรองรับการขยายตัวของงานก่อสร้างที่น่าจะมีเพิ่มมากขึ้นในอนาคต

  บริษัทเป็นผู้นำทางด้านการก่อสร้างโรงงานอุตสาหกรรมขนาดกลางและขนาดใหญ่ในประเทศ
  มีผลงานก่อสร้างด้านโรงงานอุตสาหกรรม นับจากอดีตที่ผ่านมาเป็นจำนวนมาก ได้แก่
  งานก่อสร้างโรงงานปิโตรเคมี โรงงานเคมี โรงงานผลิตเหล็ก ฯลฯ
  ผลงานของบริษัทในแต่ละโครงการที่ผ่านมา ได้รับความยกย่องเป็นอย่างสูงจากทั้งเจ้าของงาน
  และผู้ควบคุมงานทั้งชาวไทยและต่างประเทศ ในเรื่องของคุณภาพงาน
  การประสานงานที่ดีระหว่างกัน รวมไปถึงความรับผิดชอบในงาน
  ภายใต้ทีมงานบริหารโครงการที่มีประสิทธิภาพ

ผลงานก่อสร้างของบริษัทในงานประเภทนี้ (ล้านบาท) 

  ------------------------------------------------------- ---------------
  โครงการในอดีต                                            มูลค่างาน

  1. โครงการก่อสร้างโรงงานผลิต PVC บมจ.วีนีไทย                 539

  2. โครงการไทยโอเลฟินส์ ระยะที่ 1                            468

  3. โครงการก่อสร้างโรงงานสยามสไตรีน โมโนเมอร์                408

  4. โครงการก่อสร้างโรงงานผลิตเหล็ก บมจ.นครไทยสตริปมิล          1,370

  5. โครงการก่อสร้างโรงงานผลิตเหล็ก บมจ.อุตสาหกรรมเหล็กกล้าไทย   425
  (TSSI)                                                  

  6. โครงการก่อสร้างขยายโรงงานจอห์นสัน แอนด์จอห์นสัน             104

  โครงการในที่อยู่ระหว่างดำเนินการ                              มูลค่างาน

  1. โครงการก่อสร้างโรงงานผลิตเส้นใยโพลีเอสเตอร์                500
  ------------------------------------------------------- ---------------

  3.1.5 งานก่อสร้างด้านสาธารณูปโภคและคมนาคม

  งานก่อสร้างด้านสาธารณูปโภค
  จัดว่าเป็นงานก่อสร้างที่ทางภาครัฐบาลได้ทำการจัดสรรงบประมาณให้เป็นจำนวนมากในแต่ละปี
  ทั้งนี้เพื่อเป็นการเตรียมความพร้อมในด้านโครงสร้างพื้นฐานที่จำเป็นสำหรับการรองรับการขยายตัวทางเศรษฐกิจของประเทศในอนาคต
  งานประเภทนี้โดยส่วนใหญ่จะมีมูลค่าโครงการค่อนข้างสูง มีระยะเวลาก่อสร้างนาน

  งานก่อสร้างทางด้านสาธารณูปโภคพื้นฐานที่บริษัทดำเนินการ สามารถจำแนกได้เป็น 4 ประเภท
  ได้แก่ ด้านการขนส่ง ด้านพลังงาน ด้านสื่อสารโทรคมนาคม และด้านสาธารณูปการ
  ผลงานก่อสร้างของบริษัทที่ผ่านมามีอยู่มากมายหลายโครงการ ได้แก่ งานก่อสร้างถนน สะพาน
  คลองส่งน้ำ ท่าเทียบเรือ ฯลฯ ซึ่งในแต่ละโครงการล้วนแล้วแต่เป็นโครงการที่มีคุณภาพ
  และสร้างชื่อเสียงให้กับบริษัทเป็นอย่างมาก

ผลงานก่อสร้างของบริษัทในงานประเภทนี้ (ล้านบาท)

  ------------------------------------------------------- ---------------
  โครงการในอดีต                                            มูลค่างาน

  1. โครงการก่อสร้างสะพานข้ามแม่น้ำเจ้าพระยา (สะพานกรุงเทพ 2)    1,119

  2. โครงการก่อสร้างถนนกำแพงเพชร 2                          109

  3. โครงการก่อสร้างทางหลวงหมายเลข 1 สายกำแพงเพชร-ตาก-ลำปาง 550

  4. โครงการก่อสร้าง สะพานพระราม 8 ตอนที่ 1                   397

  5. โครงการก่อสร้างทางหลวงหมายเลข 3119 สายลาดกระบัง-มีนบุรี    261

  โครงการที่อยู่ระหว่างดำเนินการ                                มูลค่างาน

  1. โครงการก่อสร้างถนนลาดกระบัง – มีนบุรี                      250

  2. โครงการก่อสร้างถนนสุขาภิบาล 3                            527

  3. โครงการก่อสร้างถนนตากสิน - เพชรเกษม                     700

  4. โครงการก่อสร้างทางยกระดับภาษีเจริญ                        920

  5. โครงการพัฒนาลุ่มน้ำป่าสัก                                  483

  6. โครงการก่อสร้างคลองส่งน้ำเขื่อนบางปะกง                     186

  7. โครงการก่อสร้างเขื่อนคลองพระพุทธ                          268

  8. โครงการก่อสร้างคลองส่งน้ำสียัด                             340

  9. โครงการก่อสร้างท่อส่งน้ำอีสวอเตอร์                          442

  10. โครงการติดตั้งท่อส่งน้ำการประปานครหลวง                    413
  ------------------------------------------------------- ---------------

-   ปัจจัยสำคัญที่มีผลกระทบต่อโอกาสในการประกอบธุรกิจ

การได้รับ ISO 9002

ในปัจจุบันลูกค้าได้ตระหนักในระบบบริหารคุณภาพเป็นอย่างมาก โดยเฉพาะลูกค้าที่เป็นภาคเอกชน
และมีแนวโน้มที่จะขยายผลมายังลูกค้าภาคราชการในอนาคต
ซึ่งต้องการผู้รับเหมาที่สามารถสร้างความมั่นใจในมาตรฐานคุณภาพของการดำเนินงาน
ปัจจุบันภาคเอกชนบางรายได้กำหนดให้ผู้ที่จะเข้าร่วมประกวดราคาก่อสร้างเป็นบริษัทที่ได้รับรองมาตรฐานคุณภาพงานด้าน
ISO 9002 ซึ่งบริษัทได้เตรียมความพร้อมในด้านนี้ โดยบริษัทได้รับ ISO 9002
สำหรับงานประกอบและติดตั้งท่ออุตสาหกรรม (piping) และงานโครงสร้างเหล็ก (Steel
Structure) แล้ว
จึงจัดเป็นโอกาสของบริษัทในการเข้าร่วมประกวดราคาในงานที่ต้องการมาตรฐานคุณภาพที่สูง

การเป็นผู้รับเหมาจดทะเบียนกับทางราชการและรัฐวิสาหกิจ

ในการเข้าร่วมประมูลงานทั้งจากราชการและรัฐวิสาหกิจ
ผู้เข้าร่วมประกวดราคาต้องเป็นผู้รับเหมาจดทะเบียนกับราชการและรัฐวิสาหกิจนั้นๆ
บริษัทฯได้เป็นผู้รับเหมาจดทะเบียนกับราชการและรัฐวิสาหกิจ
ที่มีงบประมาณการก่อสร้างสูงเป็นส่วนใหญ่
จึงมีโอกาสในการเข้าร่วมประกวดราคาได้อย่างกว้างขวางดังนี้

องค์กรภาครัฐบาล

+-------------+--------+----------------------------------+-----------+
| องค์กร       | ประ    | สาขางานก่อสร้างที่ได้ขึ้นทะเบียน         | วง        |
|             | เภทชั้น* |                                  | เงินก่อสร้าง |
+-------------+--------+----------------------------------+-----------+
| กรมโยธาธิการ | 1      | งานอาคาร, งานประปา, งานเขื่อน,     | ไม        |
|             |        | ทางระบายน้ำ และระบบบำบัดน้ำ         | ่จำกัดวงเงิน |
+-------------+--------+----------------------------------+-----------+
|             | พิเศษ   | งานสะพาน และงานทาง               | ไม        |
|             |        |                                  | ่จำกัดวงเงิน |
+-------------+--------+----------------------------------+-----------+
| ก           | 1      | งานอาคาร และงานทาง               | ไม        |
| รุงเทพมหานคร |        |                                  | ่จำกัดวงเงิน |
+-------------+--------+----------------------------------+-----------+
| กรมชลประทาน | 1      | งานก่อสร้างชลประทาน                | ไม        |
|             |        |                                  | ่จำกัดวงเงิน |
+-------------+--------+----------------------------------+-----------+
| กรมทางหลวง  | 1      | งานก่อสร้างงานทาง                  | ไม        |
|             |        |                                  | ่จำกัดวงเงิน |
+-------------+--------+----------------------------------+-----------+
| การ         | 1      | งานทาง, งานอาคาร และท่อร้อยสาย     | ไม        |
| ท่าอากาศยานแ |        |                                  | ่จำกัดวงเงิน |
| ห่งประเทศไทย |        |                                  |           |
+-------------+--------+----------------------------------+-----------+
| การป        | 1      | งานโยธา, งานคลองส่งน้ำดิบ,          | ไม        |
| ระปานครหลวง |        | งานท่อจ่ายน้ำ และงานท่อประธาน        | ่จำกัดวงเงิน |
+-------------+--------+----------------------------------+-----------+
| การปร       | 1      | ทุกประเภท                         | ไม        |
| ะปาส่วนภูมิภาค |        |                                  | ่จำกัดวงเงิน |
+-------------+--------+----------------------------------+-----------+
| อง          | 1      | งานทาง, งานอาคาร, งานท่อร้อยสาย    | ไม        |
| ค์การโทรศัพท์แ |        | และงานติดตั้งระบบไฟฟ้า               | ่จำกัดวงเงิน |
| ห่งประเทศไทย |        |                                  |           |
+-------------+--------+----------------------------------+-----------+
| กา          | 1      | อาคารทั้วไป, อาคารสูง, อาคารพิเศษ,   | ไม        |
| รเคหะแห่งชาติ |        | งานโยธา, ระบบบำบัดน้ำเสีย, งานประปา | ่จำกัดวงเงิน |
|             |        | และบ่อบาดาล                       |           |
+-------------+--------+----------------------------------+-----------+

หมายเหตุ : ประเภทชั้นที่ 1 และ/หรือ ชั้นพิเศษ หมายถึง ชั้นสูงสุดที่หน่วยราชการและรัฐวิสาหกิจ
จัดเกณฑ์ของผู้รับเหมาจดทะเบียน

องค์กรภาคเอกชน

  ------------------------------ ----------- -------------------------- --------------
  องค์กร                          ประเภทชั้น*   สาขางานก่อสร้างที่ได้ขึ้นทะเบียน   วงเงินก่อสร้าง

  บริษัทจัดการทรัพยากรน้ำ ภาคตะวันออก  4           งานวางท่อส่งน้ำดิบ             ไม่จำกัดวงเงิน
  จำกัด (มหาชน)                                                          
  ------------------------------ ----------- -------------------------- --------------

หมายเหตุ :ประเภทชั้นที่ 4 หมายถึง ชั้นสูงสุดที่ทางบมจ.จัดการทรัพยากรน้ำ ภาคตะวันออก
จัดเกณฑ์ไว้

2.  การตลาดและภาวะการแข่งขัน

อุตสาหกรรมการรับเหมาก่อสร้างเป็นธุรกิจบริการที่มีการแข่งขันสูง
อีกทั้งในช่วงปีที่ผ่านมาประเทศไทยอยู่ในช่วงภาวะเศรษฐกิจชะลอตัวทำให้เกิดผลกระทบโดยตรงต่อธุรกิจในอุตสาหกรรมการรับเหมาก่อสร้าง
เนื่องจากปริมาณงานและจำนวนโครงการก่อสร้างต่าง ๆ
ลดลงอย่างมากทั้งจากภาครัฐและภาคเอกชน

ในภาวะที่การแข่งขันรุนแรงเช่นปีที่ผ่านมา
บริษัทสามารถแสดงให้เห็นถึงศักยภาพในการแข่งขันของบริษัทเมื่อเทียบกับผู้ประกอบการรายอื่นๆ
โดยเฉพาะอย่างยิ่งจากการที่บริษัทประสบความสำเร็จในการปรับโครงสร้างหนี้อย่างสมบูรณ์
ทำให้บริษัทมีฐานะทางการเงินที่แข็งแกร่ง มีภาระดอกเบี้ยอยู่ในระดับที่ต่ำมาก
อีกการทั้งได้รับการสนับสนุนจากสถาบันการเงิน
นอกจากนี้การที่บริษัทได้กำหนดนโยบายควบคุมค่าใช้จ่าย การบริหารทรัพย์สิน
การนำระบบเทคโนโลยีมาใช้ในสนับสนุนการดำเนินงาน เช่น การนำเอาระบบ Oracle
มาใช้ในส่วนของงานบัญชีและจัดซื้อ การได้รับการรับรองมาตรฐาน ISO 9002
การได้ขึ้นทะเบียนเป็นผู้รับเหมาชั้น 1 กับหลายหน่วยงานราชการและรัฐวิสาหกิจ ฯลฯ
ล้วนแต่มีผลให้บริษัทมีผลประกอบการที่ดีในช่วงปีที่ผ่านมา

แนวโน้มภาวะอุตสาหกรรมก่อสร้างใน 3 ปีข้างหน้า (2545-2547)
คาดว่ามูลค่างานก่อสร้างน่าจะปรับตัวดีขึ้นตามการฟื้นตัวของภาวะเศรษฐกิจของประเทศ
จากการที่ภาวะอุตสาหกรรมก่อสร้างมีความสัมพันธ์โดยตรงกับภาวะเศรษฐกิจ
เนื่องจากภาครัฐบาลได้มีนโยบายในการใช้อุตสาหกรรมก่อสร้างเป็นหนึ่งในมาตรการกระตุ้นเศรษฐกิจ
ประกอบกับในช่วงปี 2545 นี้เริ่มมีแนวโน้มการฟื้นตัวในภาคอสังหาริมทรัพย์
และมีแนวโน้มการลงทุนเพิ่มในภาคเอกชน
ซึ่งทางภาครัฐบาลได้ออกมาตรการในการส่งเสริมและสนับสนุนอุตสาหกรรมนี้อย่างชัดเจน
นอกจากนี้แล้วเมื่อพิจารณาถึงงานก่อสร้างของภาครัฐ
โดยเฉพาะอย่างยิ่งในโครงการก่อสร้างระบบสาธารณูปโภคขนาดใหญ่ต่าง ๆ จะเห็นได้ว่า
มีแผนงานในโครงการลงทุนขนาดใหญ่ด้านโครงสร้างพื้นฐานที่จำเป็นต้องดำเนินการในมูลค่าที่สูง
(พิจารณาได้จากตารางที่ 1 : ตารางแสดงมูลค่าการลงทุนขนาดใหญ่ด้านโครงสร้างพื้นฐาน)

ตารางที่ 1* : ตารางแสดงการลงทุนขนาดใหญ่ด้านโครงสร้างพื้นฐาน 2543 - 2549 (ล้านบาท)

+-------------------+-----------+-----------+-----------+------------+
| ประเภทของโครงการ  | เร่งผลักดัน  | ควรสนับสนุน | พิจ        | รวม        |
|                   |           |           | ารณาทบทวน |            |
+-------------------+-----------+-----------+-----------+------------+
| สาขาขนส่ง          |           |           |           |            |
+-------------------+-----------+-----------+-----------+------------+
|   - ทางบก         | 109,044   | 179,598   | 265,621   | 554,263    |
+-------------------+-----------+-----------+-----------+------------+
|   - ทางน้ำ         | 6,498     | -         | 2,475     | 8,973      |
+-------------------+-----------+-----------+-----------+------------+
|   - ทางอากาศ      | 125,013   | 3,783     | -         | 128,796    |
+-------------------+-----------+-----------+-----------+------------+
|   ส               | 30,889    | 5,416     | -         | 36,305     |
| าขาสื่อสารโทรคมนาคม |           |           |           |            |
+-------------------+-----------+-----------+-----------+------------+
|   สาขาสาธารณูปการ  | 8,924     | 110,797   | -         | 119,721    |
+-------------------+-----------+-----------+-----------+------------+
|   สาขาชลประทาน    | 41,497    | 19,062    | 44,974    | 105,533    |
+-------------------+-----------+-----------+-----------+------------+
|   สาขาพลังงาน      | 67,775    | 64,724    | -         | 132,499    |
+-------------------+-----------+-----------+-----------+------------+
| รวม               | 389,640   | 383,380   | 313,070   | 1,086,090  |
+-------------------+-----------+-----------+-----------+------------+

*ที่มา: สภาพัฒนาเศรษฐกิจและสังคมแห่งชาติ

  กลยุทธ์การแข่งขันของบริษัท

1.  บริษัทให้ความสำคัญกับโครงสร้างทางการเงินที่แข็งแกร่งและสภาพคล่องที่สูง
    เพื่อใช้เป็นทุนหมุนเวียนในการดำเนินงาน อันเป็นการสร้างความมั่นใจให้กับลูกค้าของบริษัทฯ

2.  ยึดหลักการดำเนินงานโดยเน้นถึงประสิทธิภาพ คุณภาพ และความปลอดภัยของงานก่อสร้าง
    รวมทั้งการดำเนินงานให้ แล้วเสร็จตามตารางเวลาเพื่อรักษาภาพพจน์ที่ดีของบริษัท

3.  พัฒนาระบบการทำงานให้มีประสิทธิภาพ เช่น การใช้เทคโนโลยีสารสนเทศระบบ Oracle
    ในสำนักงานใหญ่ และการเข้าสู่ระบบมาตรฐาน ISO 9002
    ซึ่งสร้างความเชื่อมั่นและเชื่อถือจากลูกค้ามากขึ้น

4.  เน้นการดำเนินงานก่อสร้างโครงการต่างๆ ที่จำเป็นต้องใช้เทคโนโลยีระดับสูง /
    เทคโนโลยีใหม่ๆ ซึ่งบริษัทก่อสร้างขนาดใหญ่เท่านั้นจึงจะทำได้ ทำให้คู่แข่งในธุรกิจมีน้อยราย

5.  พัฒนาความรู้ในงานด้านเครื่องกลของทีมวิศวกรและบุคลากรด้านแรงงานที่มีความชำนาญ
    (Skilled-labour) โดยรับการถ่ายทอดความรู้จากผู้คุมงานชาวต่างประเทศ
    ในหลายโครงการที่บริษัทร่วมเป็นผู้รับเหมาช่วงงานจากบริษัทต่างประเทศ

  นโยบายด้านราคา

  บริษัทมีการกำหนดราคาโดยพิจารณาจากหลายๆ ปัจจัยประกอบกัน เช่น สภาพเศรษฐกิจโดยรวม
  สภาวะการแข่งขันและลักษณะลูกค้าของแต่ละโครงการ
  ทั้งนี้จะขึ้นอยู่กับแผนการตลาดของบริษัทในขณะนั้นด้วย
  โดยบริษัทมีจุดประสงค์หลักในการกำหนดราคาให้สามารถแข่งขันกับผู้อื่นได้

  กลุ่มลูกค้าเป้าหมาย

  1. งานภาครัฐบาล ในส่วนของระบบสาธารณูปโภค ซึ่งประกอบด้วย กรุงเทพมหานคร
  กรมโยธาธิการ กรมทางหลวง กรมชลประทาน การประปา การไฟฟ้า การท่าอากาศยาน
  เป็นต้น

  2. งานภาคเอกชน ซึ่งประกอบด้วย โรงงานอุตสาหกรรมขนาดกลางขึ้นไป เช่น
  โรงงานปิโตรเคมี และอุตสาหกรรม ที่เกี่ยวข้อง อุตสาหกรรมหนัก และโรงไฟฟ้า เป็นต้น

+---------+---------+--------+--------+---------+--------+---------+
| ลูกค้า    | 2544    |        | 2543   |         | 2542   |         |
+---------+---------+--------+--------+---------+--------+---------+
|         | ล้านบาท  | %      | ล้านบาท | %       | ล้านบาท | %       |
+---------+---------+--------+--------+---------+--------+---------+
| 1.      |   2     |        |   2,   |         |   2,   |         |
| ภ       | ,110.80 | 61.23% | 257.08 |  70.92% | 079.61 |  62.09% |
| าครัฐบาล |         |        |        |         |        |         |
+---------+---------+--------+--------+---------+--------+---------+
| 2.      |   1     |        |        |         |   1,   |         |
| ภ       | ,336.76 | 38.77% | 925.33 |  29.08% | 269.97 |  37.91% |
| าคเอกชน |         |        |        |         |        |         |
+---------+---------+--------+--------+---------+--------+---------+
| รวม     |   3     |   1    |   3,   |         |   3,   |         |
|         | ,447.56 | 00.00% | 182.41 | 100.00% | 349.58 | 100.00% |
+---------+---------+--------+--------+---------+--------+---------+

  ลักษณะของลูกค้าของ บริษัท แบ่งออกได้เป็น 2 กลุ่มหลัก ได้แก่ ภาคเอกชนและภาคราชการ
  โดยมีสัดส่วนของงานภาคราชการ : ภาคเอกชน ในปี 2543 ประมาณ 70.92% : 29.08%
  และในปี 2544 ประมาณ 61.24% : 38.76% ส่วนในปี 2545
  บริษัทคาดว่าลูกค้าจากภาคราชการจะลดลงจากปี 2544เล็กน้อยคือประมาณ 60%
  เนื่องจากสภาพเศรษฐกิจกำลังฟื้นตัวทำให้ภาคเอกชนมีการขยายกิจการและลงทุนมากขึ้น

  ลูกค้าทั้งจากภาครัฐและภาคเอกชนในแต่ละปีจะกระจายออกไปหลากหลายมีสัดส่วนไม่แน่นอน
  ทั้งนี้ขึ้นอยู่กับการลงทุนของลูกค้าแต่ละราย และระยะเวลาในการก่อสร้างของแต่ละโครงการ
  ลูกค้ารายใหญ่ทางภาคเอกชน เช่น บริษัท เอสโซ่ (ประเทศไทย) จำกัด (มหาชน) บริษัท
  เชลล์ อินเตอร์เนชั่นแนล โฮลดิ้ง จำกัด บริษัท ปิโตรเคมีแห่งชาติ จำกัด (มหาชน) และบริษัท
  นครไทยสตริปมิล จำกัด (มหาชน) ส่วนลูกค้าในภาคราชการได้แก่ กรมโยธาธิการ
  กรมชลประทาน กรมทางหลวง กรุงเทพมหานคร และเทศบาลต่างๆ
  การไฟฟ้าฝ่ายผลิตแห่งประเทศไทย การประปานครหลวง เป็นต้น

  3.2.3 สภาพการแข่งขันภายในอุตสาหกรรม

  ในช่วง 2-3 ปีที่ผ่านมาในอุตสาหกรรมการก่อสร้างมีการแข่งขันกันสูงและรุนแรงมากขึ้น
  เนื่องจากงานทางภาคเอกชนลดลงอย่างมาก
  ผู้ประกอบการทุกรายจึงมุ่งเน้นให้ภาคราชการเป็นกลุ่มลูกค้าเป้าหมายหลัก
  ทำให้บริษัทต้องหางานในส่วนที่อาศัยเทคโนโลยีที่สูงขึ้น ตัวอย่างเช่น
  การที่บริษัทเข้าไปประมูลงานก่อสร้างโรงงานปิโตรเคมีขนาดใหญ่ซี่งต้องใช้ความชำนาญและเทคโนโลยีในการก่อสร้างชั้นสูง
  ผู้ประกอบการภายในประเทศส่วนใหญ่ซึ่งมีขนาดเล็ก ไม่มีบุคลากรที่มีความชำนาญ
  หรือไม่มีเครื่องมือเครื่องจักที่มีเทคโนโลยีชั้นสูง
  จะไม่สามารถเข้ามารับงานในประเภทดังกล่าวได้
  เพื่อลดการแข่งขันและเป็นการรักษาฐานส่วนแบ่งในทางการตลาดไว้
  รวมทั้งปรับขยายฐานส่วนแบ่งทางการตลาดให้ใหญ่ขึ้น

  จำนวนคู่แข่ง

  บริษัทสามารถจำแนกคู่แข่งของบริษัท ตามลักษณะงานก่อสร้างหลักของบริษัทคือ ประเภทงานโยธา
  โดยสามารถแยกตามลักษณะงานได้ดังนี้ ได้แก่ งานทางด้านอาคาร งานทางด้านสาธารณูปโภค
  เช่น ถนนและสะพาน งานเขื่อน คอลองส่งน้ำ และระบบประปา
  และงานระบบบำบัดน้ำเสียและระบบกำจัดขยะ ซึ่งในแต่ละประเภทก็จะมีผู้ประกอบการจำนวนมาก
  โดยคู่แข่งมีที่ศักยภาพพอที่จะแข่งขันกับบริษัทได้มีจำนวนประมาณ 10 รายในแต่ละลักษณะงาน
  อย่างไรก็ตาม บริษัทเป็นผู้ประกอบการที่มีฐานะทางการเงินที่แข็งแกร่ง
  มีศักยภาพในการรับงานก่อสร้างทุกประเภท และสามารถรับงานในโครงการใหญ่ๆ
  ขนาดมูลค่ามากกว่า 1,000 ล้านบาทได้เนื่องจากบริษัทได้ขึ้นทะเบียนกับทางราชการ
  และรัฐวิสาหกิจทุกแห่งที่เกี่ยวข้องกับงานก่อสร้างดังที่ได้กล่าวไว้แล้วข้างต้น
  ในขณะที่ผู้ประกอบการอีกเป็นจำนวนมากไม่สามารถรับงานในโครงการใหญ่ได้
  เป็นผลให้บริษัทมีศักยภาพอยู่ในอันดับ 1-5 ของงานในแต่ละสาขาข้างต้น

ศักยภาพในการแข่งขัน

  ในช่วง 3 ปีที่ผ่านมา เป็นช่วงที่มีการปรับปรุงกลยุทธ์ต่างๆ ของบริษัทเป็นอย่างมาก
  โดยถือว่าปัจจัยที่สำคัญที่สุดคือการเสร็จสิ้นการปรับโครงสร้างหนี้โดยสมบูรณ์
  จึงทำให้บริษัทซึ่งเคยแบกรับภาระต้นทุนด้านดอกเบี้ยที่สูงสามารถลดภาระดังกล่าวจนอยู่ในระดับที่ต่ำมาก
  อีกทั้งการส่งเสริมให้มีการปรับปรุงคุณภาพของบุคลากรในองค์กร ให้มีประสิทธิภาพสูงขึ้น
  รวมทั้งการนำเอาเทคโนโลยีมาประยุกต์ใช้ในอุตสาหกรรมการก่อสร้าง เช่น การนำเอาระบบ
  Oracle มาใช้ในการดำเนินงานในสำนักงานใหญ่ทั้งระบบบัญชีและระบบการจัดซื้อ ฯลฯ
  ด้วยปัจจัยดังกล่าวนี้จึงทำให้บริษัทมีศักยภาพในการแข่งขันที่สูงเมื่อเทียบกับคู่แข่งรายอื่นๆ
  นอกจากนี้ จากการที่บริษัทได้ผ่านการรับรองมาตรฐาน ISO 9002
  ยังแสดงถึงว่าบริษัทมีระบบการบริหารคุณภาพในการดำเนินงานที่มีประสิทธิภาพและได้มาตรฐาน
  สามารถตอบสนองความต้องการของลูกค้าได้เป็นอย่างดี

3.3 การจัดหาผลิตภัณฑ์หรือบริการ

  3.3.1 ลักษณะการจัดหาให้ได้มาซึ่งผลิตภัณฑ์เพื่อจำหน่าย

  บริษัทเป็นบริษัทรับเหมาก่อสร้างทั่วไป การหางานก่อสร้างเพื่อดำเนินการ
  เป็นหน้าที่รับผิดชอบโดยตรงของฝ่ายการตลาดและประเมินราคา
  ซึ่งลักษณะของการรับเหมาก่อสร้าง จะแบ่งเป็น 2 ลักษณะคือ

  ผู้รับเหมางานโดยตรง (Main Contractor) เป็นการทำงานรับเหมาก่อสร้างบางส่วน
  หรือทั้งหมดของโครงการ โดยคู่สัญญาเป็นเจ้าของโครงการนั้นๆ
  ซึ่งบริษัทจะรับงานโดยการเป็นผู้รับเหมาโดยตรงเป็นส่วนใหญ่

  ผู้รับเหมาช่วง (Sub Contractor) เป็นการรับเหมางานบางส่วน
  หรือทั้งหมดของแต่ละโครงการ โดยคู่สัญญาเป็นผู้รับเหมาโดยตรงกับเจ้าของโครงการนั้น ๆ
  โครงการประเภทนี้มักเป็นโครงการขนาดใหญ่ที่ต้องใช้เทคโนโลยีเฉพาะทาง
  ต้องใช้ผู้รับเหมาชั้นนำระดับโลก เช่น Foster Wheeler, ABB, Alstom, Chiyoda
  Corporation เป็นต้น ซึ่งผู้รับเหมาเหล่านี้ได้ให้ความเชื่อมั่นในศักยภาพของบริษัท
  โดยว่าจ้างให้บริษัทเป็นคู่สัญญาในโครงการจำนวนมาก

  ในปี 2544 สัดส่วนในการเป็นผู้รับเหมางานโดยตรงเปรียบเทียบกับการเป็นผู้รับเหมาช่วงเท่ากับ
  79% : 21%

  บริษัทจะพิจารณามูลค่างาน และความน่าสนใจของงานในแต่ละโครงการเป็นรายโครงการไป
  โดยบริษัทจะมีขั้นตอนดำเนินการดังต่อไปนี้

1)  การจัดหางานรับเหมาก่อสร้าง

    1.  การประกวดราคาแบบปิด
        เป็นการประกวดราคาที่ผู้ประกวดราคายื่นเอกสารประกวดราคาทั้งหมด 2 ซอง
        เป็นเอกสารด้านเทคนิค และเอกสารด้านราคา
        โดยเจ้าของงานจะพิจารณาจากเอกสารด้านเทคนิคก่อน
        ผู้ประกวดราคาที่ผ่านการพิจารณาจากเอกสารเทคนิค
        จึงจะได้รับการพิจารณาเอกสารด้านราคาจากเจ้าของงานอีกครั้ง
        หลังจากนั้นเจ้าของงานจะแจ้งว่าใครเป็นผู้ชนะการประกวดราคา

    2.  การประกวดราคาแบบเปิด
        เป็นการประกวดราคาที่ผู้ประกวดราคายื่นเอกสารประกวดราคาทั้งด้านเทคนิคและราคางานในซองเดียวกัน
        แล้วทางเจ้าของงานจะเปิดซองทันที
        จากนั้นจึงทำการประกาศผู้ชนะการประกวดราคาเลย

    3.  การประกวดราคาออกแบบและก่อสร้าง เป็นการเสนอราคางานก่อสร้าง
        รวมทั้งการออกแบบให้เป็นไปตามจุดประสงค์ของเจ้าของงาน

    4.  การเสนอราคาแบบเจรจาต่อรอง เป็นการเสนอราคางานก่อสร้างให้เจ้าของงาน
        โดยจะมีการต่อรองราคา และเงื่อนไขกัน

2)  การเตรียมการ ต้องตรวจสอบถึงความต้องการที่แท้จริงของเจ้าของงาน
    ตามข้อกำหนดที่ระบุในสัญญาก่อสร้าง และนำข้อกำหนดดังกล่าวมาวางแผนการทำงาน

3)  การสั่งซื้อวัสดุ จะมีการกำหนดรายละเอียดของวัสดุอย่างชัดเจน พร้อมกับปริมาณที่จะใช้จริง
    ตลอดจนกำหนดการส่งวัสดุเข้าหน่วยงานให้สอดคล้องกับแผนงาน

4)  การจัดบุคลากร มีการจัดบุคลากรในการทำงาน
    เพื่อให้เหมาะสมทั้งความสามารถและจำนวนบุคลากรในแต่ละประเภทของงาน
    เพื่อให้การดำเนินงานมีประสิทธิภาพสูงสุด
    โดยจะมีการแต่งตั้งตั้งแต่ผู้จัดการโครงการซึ่งเป็นผู้รับผิดชอบในทุกๆด้านของโครงการ
    ไปจนถึงจำแนกประเภทและจำนวนคนงานตามหน้าที่ของงานแต่ละประเภท
    โดยหากงานใดที่จำเป็นต้องใช้เทคโนโลยีพิเศษ
    บริษัทก็จะดำเนินการจัดหาผู้เชี่ยวชาญในด้านนั้นๆ เข้ามาดำเนินการโดยตรง

5)  การจัดหาเครื่องมือเครื่องจักร เป็นลักษณะเดียวกับการจัดบุคลากรของบริษัท คือ
    จัดการในเรื่อง ชนิด ปริมาณ และกำหนดเวลาให้เหมาะสมกับบุคลากรในงานนั้นๆ
    โดยส่วนมากเครื่องมือเครื่องจักรเป็นของบริษัทเอง

6)  การควบคุมคุณภาพ บริษัทมีแผนกควบคุมคุณภาพ กระบวนการควบคุมคุณภาพในการทำงาน
    และมีแผนกควบคุมคุณภาพบริหารจัดการในเรื่องดังกล่าว
    เพื่อสร้างความมั่นใจในผลงานของบริษัท ให้มีคุณภาพตามมาตรฐานที่ดี
    ก่อนส่งมอบให้กับเจ้าของงาน

  การจัดหาวัตถุดิบ

  นับตั้งแต่เกิดวิกฤติเศรษฐกิจเป็นต้นมา
  บริษัทมีนโยบายจัดซื้อที่ชัดเจนในการควบคุมต้นทุนการทำงาน โดยเฉพาะการจัดหาวัตถุดิบ
  ซึ่งได้แก่ วัสดุก่อสร้างต่าง ๆ โดยวางแผนการจัดซื้อให้สอดคล้องกับลักษณะงาน
  ซึ่งในช่วงปีที่ผ่านมาบริษัทยังคงมุ่งเน้นงานราชการ บริษัทได้แบ่งประเภทของวัตถุดิบ
  (วัสดุก่อสร้าง เครื่องมือ อุปกรณ์) เป็นหมวดตามลักษณะการใช้งาน ดังนี้

+----------------+-----------------------------------------------------+
| หมวดวัสดุหลัก     | ได้แก่ วัสดุที่มีอยู่ในแบบก่อสร้าง หรือระบุในสัญญาทั้งหมด เช่น       |
|                | คอนกรีตผสมเสร็จ เหล็กเส้น เหล็กโครงสร้าง สายไฟ สายโทรศัพท์  |
|                | สี ทราย ดินถม ฯลฯ                                     |
+----------------+-----------------------------------------------------+
| หมวดวัสดุประกอบ  | ได้แก่ วัสดุที่ใช้ประกอบการทำงาน ได้แก่ ไม้แบบ นั่งร้าน ค้ำยัน ตะปู |
|                | ลวดผูกเหล็ก ฯลฯ                                       |
+----------------+-----------------------------------------------------+
| หมวดวัสดุสิ้นเปลือง | ได้แก่ วัสดุประกอบงานประเภท ลวดเชื่อม น้ำมัน แก๊ส ลม ถุงขยะ   |
|                | ฯลฯ                                                 |
+----------------+-----------------------------------------------------+
| หมวดอุปกรณ์      | ได้แก่ เครื่องมือ เครื่องจักรที่ใช้ประกอบงาน                   |
|                | แยกเป็นเครื่องมือขนาดเล็ก และเครื่องมือขนาดใหญ่ เช่น สว่านไฟฟ้า |
| แล             | เครื่องเชื่อมไฟฟ้า เครื่องแอร์คอมแพรสเซอร์ เครื่องกำเนิดไฟฟ้า    |
| ะเครื่องมือก่อสร้าง | ฯลฯ                                                 |
+----------------+-----------------------------------------------------+

  การจัดหาวัสดุดังกล่าวจะดำเนินการตามระเบียบวิธีการจัดซื้อ จัดจ้าง ของบริษัท
  โดยพิจารณาจากราคา คุณสมบัติของวัสดุและเงื่อนไขทางการเงิน

  สัดส่วนการซื้อวัตถุดิบในประเทศและต่างประเทศ

  บริษัทยังคงมุ่งเน้นการใช้สินค้าที่ผลิตในประเทศ
  เพื่อป้องกันความเสี่ยงที่อาจเกิดจากอัตราแลกเปลี่ยน
  ประกอบกับงานโครงการที่บริษัทดำเนินการส่วนใหญ่ยังเป็นงานราชการ
  ซึ่งมีนโยบายให้ใช้วัสดุที่ผลิตในประเทศ
  สำหรับการสั่งซื้อสินค้าจากต่างประเทศที่เกิดขึ้นนั้นมีมูลค่าน้อยมาก
  และเป็นการซื้อตามความจำเป็นที่เกิดจากข้อกำหนดของงาน
  ดังนั้นแหล่งที่มาของวัตถุดิบของบริษัทเกือบทั้งหมด
  จึงเป็นบริษัทผู้ผลิตหรือผู้แทนจำหน่ายสินค้าที่ผลิตในประเทศ

  จำนวนผู้จำหน่ายวัตถุดิบ

  มีมากรายในแต่ละวัตถุดิบ จึงไม่เกิดภาวะผูกขาด
  นอกจากนี้บริษัทยังใช้นโยบายการต่อรองราคาแบบไม่ผูกขาดกับผู้จำหน่ายกลุ่มใดกลุ่มหนึ่ง
  และมีการเจรจาต่อรองครั้งต่อครั้งในแต่ละโครงการ
  บริษัทไม่มีผู้จัดจำหน่ายใดที่มียอดซื้อรวมเกินร้อยละ 30

  สภาพปัญหาเกี่ยวกับวัตถุดิบ

  ตลาดวัสดุก่อสร้างในปีที่ผ่านมายังอยู่ในสภาพซบเซา
  ทำให้บริษัทมีอำนาจในการต่อรองกับผู้จัดจำหน่ายดีขึ้น
  สำหรับการปรับราคาของวัสดุก่อสร้างในหมวดหลักๆ
  พบว่าในรอบปีที่ผ่านมาภาวะราคาในหมวดวัสดุก่อสร้างค่อนข้างทรงตัว
  ยกเว้นวัสดุที่มีต้นทุนส่วนใหญ่เป็นค่าขนส่ง เช่น ทรายถม
  เนื่องจากราคาน้ำมันในรอบปีที่ผ่านมามีความผันผวนค่อนข้างมาก

3.4 งานที่ยังไม่ได้ส่งมอบ

- งานที่ยังไม่ส่งมอบ ณ วันสิ้นงวดปีบัญชี 2544 ที่มีมูลค่ามากกว่า 10% ของรายได้รวมมีดังนี้

+-------------------------------------------+--------+----------------+
| ชื่อโครงการ                                 | กำหนด  | มูลค่างานคงเหลือ  |
|                                           |        |                |
|                                           | ส่งมอบ  | (ล้านบาท)       |
+-------------------------------------------+--------+----------------+
| โครงการก่อสร้างโรงงานผลิตเส้นใยโพลีเอสเตอร์     | 2545   | 480            |
+-------------------------------------------+--------+----------------+
| โครงการก่อสร้างถนนตากสิน – เพชรเกษม          | 2546   | 483            |
+-------------------------------------------+--------+----------------+
| โครงการก่อสร้างทางยกระดับเลียบคลองภาษีเจริญ     | 2547   | 671            |
| ตอนที่ 2                                    |        |                |
+-------------------------------------------+--------+----------------+
| โครงการก่อสร้างสถานีสูบน้ำบางเขน               | 2547   | 492            |
+-------------------------------------------+--------+----------------+
| โครงการพัฒนาลุ่มน้ำป่าสัก                       | 2546   | 467            |
+-------------------------------------------+--------+----------------+